प्रेस रिव्ह्यू : जगभरात बोलबाला 'फेक न्यूज'चा!\nअमेरिकेचे राष्ट्राध्यक्ष डोनाल्ड ट्रंप

'टाइम्स ऑफ इंडिया'नं दिलेल्या वृत्तानुसार, कॉलीन्स डिक्शनरीनं 'फेक न्यूज' हा जगभरात सर्वाधिक चर्चेत राहिलेला शब्द असल्याचं जाहीर केलं आहे. 

युकेमध्यल्या शब्दकोश निर्माण करणाऱ्या या संस्थेनं, 'फेक न्यूज'ची, बातमीच्या नावाखाली असत्य, बऱ्याचदा सनसनाटी माहिती देणं अशी व्याख्या केली आहे. 

गेल्या वर्षी ब्रेग्झिट हा सर्वाधिक चर्चेत राहिलेला शब्द होता. 

डोनाल्ड ट्रंप यांनी, अध्यक्षीय निवडणुकीच्या प्रचारादरम्यान माध्यमांतील काही टीकात्मक बातम्यांवर भाष्य करताना 'फेक न्यूज ओव्हरटाइम' करत असल्याची टिपण्णी केली होती.  

अर्थात, 'फेक न्यूज' ही संकल्पना वापरणारे ट्रंप हे एकमेव नेते नव्हते, असंही या वृत्तात म्हटलं आहे.

ते पादचारी पूल तात्पुरतेच!

मुंबईत लष्कराकडून एलफिन्स्टन रोड, करी रोड, आंबिवली येथे बांधण्यात येणारे पादचारी पूल तात्पुरते स्वरुपाचे असतील असं वृत्त 'इंडियन एक्सप्रेस'नं दिलं आहे. मुख्य पूल बांधून होईपर्यंत हे पूल उपयोगी पडतील.

डोंगराळ भागात लष्कर अशाप्रकारचे पूल बांधतं. फांउन्डेशन आणि गर्डर तयार झाल्यावर अवघ्या काही दिवसात पूलाचे काम पूर्ण होईल. येत्या 15 दिवसात त्याचा आराखडा तयार होणार आहे.

ऊस दर आंदोलन शेतकऱ्यांच्याच मुळावर

"ऊसशेती काही उद्योगपतींची नाही, तर शेतकऱ्यांचीच आहे. दरासाठी ऊसतोड रोखण्याचा उद्योग करणारी मंडळी शेतकऱ्यांच्याच मुळावर उठली आहेत," 

अशी टीका राष्ट्रवादी काँग्रेसचे अध्यक्ष शरद पवार यांनी गुरुवारी सांगलीतल्या कुंडलमध्ये केली. 

राष्ट्रवादी काँग्रेसचे अध्यक्ष शरद पवार

'लोकसत्ता'नं हे वृत्त दिलं आहे. शेतकऱ्याला ऊसशेतीतून हक्काचे पसे मिळतात. मात्र, या उत्पन्नाच्या मार्गात खोडा घालण्याचं काम काही मंडळी करत आहेत. 

दुधात मिठाचा खडा टाकण्याचा हा उद्योग संबंधितांनी बंद करावा, असा सल्ला पवार यांनी दिला. कारण ऊसशेती ही शेतकऱ्यांची आहे. टाटा-बिर्लासारखे उद्योगपती ऊस पिकवीत नाहीत. 

उसाची तोड रोखली तर यामध्ये शेतकऱ्याचेच नुकसान होणार आहे. हे शेतकऱ्याच्या हितासाठी आंदोलनाची दहशत निर्माण करणारे शेतकऱ्यांचच नुकसान करीत असून दुधामध्ये मिठाचा खडा टाकण्याचे काम कोणी करू नये, असं पवार म्हणाले.

यशवंत सिन्हा गुजरात दौऱ्यावर

भाजपवर उघडपणे टीका करणारे भाजपचे ज्येष्ठ नेते आणि माजी केंद्रीय अर्थमंत्री यशवंत सिन्हा 14 नोव्हेंबरपासून तीन दिवसाच्या गुजरात दौऱ्यावर...\n\ntl;dr:
अमेरिकेचे राष्ट्राध्यक्ष डोनाल्ड ट्रंप यांनी 'फेक न्यूज' ही संकल्पना अनेकदा वापरली. गेल्या 12 महिन्यात या संकल्पनेचा वापर 365 टक्क्यांनी वाढ झाली.